Diari Oficial de la Generalitat Valenciana


Sumari del DOGV 1251, del 23-02-1990 (1990/816637)

ORDRE de 5 de febrer de 1990, de la Conselleria d'Administració Pública, per la qual s'homologuen la constitució i els estatuts de la «Mancomunidad Espadán-Mijares».
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/05/(1)/dof/vci/html**

### Dades del document

Número de DOGV
:   1251

Data del DOGV
:   23-02-1990

Secció del DOGV
:   DISPOSICIONS GENERALS

Número del document
:   1990/816637


Data del document
:   05-02-1990

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre de 5 de febrer de 1990, de la Conselleria d'Administració Pública, per la qual s'homologa la constitució i els estatuts de la "Mancomunidad Espadán-Mijares".  
Els municipis d'Alcudia de Veo, Argelita, Ayódar, Espadilla, Fuentes de Ayódar, Sueras, Tales, Toga, Torralba del Pinar, Torrechiva i Villamalur, tots de la província de Castelló, fent ús de la facultat que els confereix l'article 44, paràgraf 1, de la llei 7/1985, de 2 d'abril, Reguladora de les Bases de Règim Local, van tramitar expedient per aprovar la constitució i els Estatuts de la «Mancomunidad Espadán-Mijares».  
Remés l?expedient tramitat i els Estatuts aprovats a aquesta Conselleria, s'ha observat que compleixen en tots els termes la legislació vigent al respecte sense haver-s'hi advertit cap infracció a l'ordenança jurídica, ni menyscabament de les competències d'aquesta Comunitat Autònoma ni interferència en el seu exercici.  
Per aquesta raó i tenint en compte el que disposa el Reial Decret 695/1979, de 13 de febrer, de transferències de competències, en relació amb el Decret de la Presidència de la Generalitat 10/1985, de 21 de juny,  
ORDENE:  
Article únic S'homologa la constitució de la «Mancomunidad Espadán-Mijares » constituïda pels municipis d'Alcudia de Veo, Argelita, Ayódar, Espadilla, Fuentes de Ayódar, Sueras, Tales, Toga, Torralba del Pinar, Torrechiva i Villamalur, i també els seus Estatuts, reproduïts a l'Annex a aquesta Ordre, per haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 5 de febrer de 1990.  
El Conseller d'Administració Pública,   
EMERIT BONO MARTINEZ  
ANNEX  
Estatuts de la «Mancomunidad Espadán-Mijares»  
Article 1. Municipis que integren la Mancomunitat.  
1. Les Entitats Locals: Alcúdia de Veo, Argelita, Ayódar, Espadilla, Fuentes de Ayódar, Sueras, Tales, Toga, Torralba del Pinar, Torrechiva i Villamalur, totes de la província de Castelló, a l?empara del que disposa l'ordenança jurídica vigent, han acordat constituir-se en Mancomunitat voluntària d'entitats locals per a l?organització i prestació de les obres, serveis o activitats de la seua competència, que s'arrepleguen en aquests Estatuts.  
2. La Mancomunitat tindrà personalitat i capacitat jurídica per a l'acompliment dels seus fins específics.  
Article 2. Denominació i seu.  
La Mancomunitat que es constitueix es denominarà «Espadán-Mijares» i té la seu a la cosa consistorial de la corporació local, l'alcalde o regidor de la qual siga president.  
Article 3. Fins.  
- presentar conjuntament, davant l'Administració, els problemes que afecten els nostres pobles per aconseguir-ne una millor solució.  
- fomentar les iniciatives que ajuden els interessos generals de la Mancomunitat i fer possible el desenrotllament i realització de les obres i serveis acordats, els quals tendeixen a la consecució dels fins següents:  
- Defensa del medi ambient i equilibri ecològic,  
- Serveis d'assistència i equipament,  
- Serveis educatius, culturals, esportius i d'oci,  
- Serveis sanitaris,  
- Assessorament jurídic, tècnic i administratiu,  
- Promoció i dotació d'Atenció turística,  
- Foment del desenvolupament comercial, industrial, agrícola i ramader,  
- Vies de comunicació i transports públics,  
- Mitjans socials d'informació,  
- Aquells altres serveis inclosos a l?àmbit de la competència municipal, segons els termes de la legislació vigent a cada moment de l?Estat i de la Comunitat Autònoma, prèviament aprovats pel Ple de la Mancomunitat.  
2. La prestació i explotació dels serveis podrà realitzar-la la Mancomunitat segons qualsevol de les formes previstes a l?ordenança jurídica vigent.  
3. Cada municipi haurà d'aprovar en Ple si s'integra o no en la prestació de cadascun dels serveis de la Mancomunitat.  
4. La integració d'un municipi en la prestació d'un servei per la Mancomunitat suposarà que aquesta se subroga la titularitat a tots els efectes.  
Article 4. Capacitat jurídica.  
La Mancomunitat, com a entitat local reconeguda per la llei, exercirà les potestats que li conferesca la legislació en vigor que efecte les entitats d'aquestes característiques, per a l'acompliment dels seus fins.  
Article 5. Organs de la Mancomunitat  
1. Els òrgans de govern de la Mancomunitat seran representatius dels Ajuntaments mancomunats.  
2. Els òrgans de govern són:  
a) el Ple de la Mancomunitat.  
b) el president.  
C) el vice-president.  
d) la Comissió de Govern.  
3. Podran, igualment, crear-se totes les comissions informatives que calguen, tenint en compte el nombre de serveis que la Mancomunitat preste.  
Article 6. Ple de la Mancomunitat.  
1. El Ple de la Mancomunitat l'integraran els vocals representants de les Entitats mancomunades, elegits pels respectius Plens, de la següent manera:  
- Fins a 100 habitants 1 vocal  
- De 101 a 300 habitants 2 vocals  
- De 301 a 500 habitants 3 vocals  
- De 501 a 1000 habitants 4 vocals  
2. Les Entitats Locals nomenaran un vocal suplent de cadascun dels representants a la Mancomunitat, amb les mateixes prerrogatives que el titular.  
3. El manament dels vocals coincideix amb el de les respectives corporacions.  
4. La representació dels vocals dels municipis davant la Mancomunitat serà proporcional als diferents grups polítics que conformen la Corporació.  
Article 7. Designació i terminis.  
1. Després de la celebració de les eleccions locals i en el termini previst per la Llei per a la designació de representants en òrgans col·legiats, les Entitats Locals hauran de nomenar el vocal o els vocals que els representen a la Mancomunitat i hauran de comunicar-ne el resultat.  
2. Fins la data de constitució del nou Ple, actuarà en funcions l'anterior i el seu president.  
3. Transcorregut el termini perquè les Entitats Locals designen els vocals i en el termini dels deu dies següents, es procedirà a la constitució del no Ple de la Mancomunitat i la designació del president.  
4. Durant el període a què fa referència el paràgraf 2, sols es podrà dur a terme la gestió ordinària de la Mancomunitat.  
Article 8. Competències i atribucions del Ple.  
Correspon al Ple o de la Mancomunitat:  
a) Aprovar el pressupost.  
b) Aprovar la plantilla.  
c) Exercir accions en defensa dels drets de la Mancomunitat; oposar-se a assumptes litigiosos en què aquesta siga demandada i entaular tota classe de recursos en assuptes de qualsevol classe, grau o jurisdicció.  
d) Proposar la modificació o reforma dels Estatuts.  
e) Aprovar, revisar, adquirir i alienar el patrimoni de la Mancomunitat.  
f) Aprovació d'ordenances i censura de comptes, reconeixement de crèdits, operacions de crèdit, concessió de quitacions i esperes, i qualsevol tipus de compromisos econòmics.  
g) Aprovar els plans i projectes necessaris per a l?establiment, desenvolupament i gestió de les obres, serveis o activitats previstes com a fins de la Mancomunitat.  
h) Admissió i separació de membres de la Mancomunitat.  
i) Establiment de mèrits específics per als concursos de funcionaris d'habilitació nacional.  
j) Aprovació de les bases que hauran de regir les proves d'accés a la funció pública de la Mancomunitat.  
k) Determinar la forma de gestionar els serveis.  
l) Creació, estructures i règim de funcionament de la Comissió de Govern.  
m) La incorporació de tots els fins previstos a l'article 3 no prestats inicialment, i   
n) Totes les que la legislació atribueix al Ple dels ajuntaments per al compliment dels seus fins.  
Article 9. Nomenament del president.  
1. El president de la Mancomunitat l?elegirà el Ple entre els seus membres per majoria absoluta.  
2. Podran ser candidats a la Presidència tots i cadascun dels vocals que formen el Ple, la candidatura dels quals siga presentada per almenys el 20 per cent dels vocals.  
3. Si cap candidat obté majoria absoluta a la primera votació, se celebrarà, una hora després, una segona votació, i en resultarà elegit qui obtinga major nombre de vots. En cas d'empat resultarà elegit el de major edat.  
4. Per a la destitució del president se seguirà el mateix procediment que l?establert a la legislació vigent per a la destitució de l'alcalde.  
Article 10. Designació de vice-president.  
El president designarà un vice-president, el qual el substituirà en cas d'absència, vacant o malaltia.  
Article 11. Competències i atribucions del president.  
1. Corresponen al president de la Mancomunitat les següents competències:  
a) Dirigir el govern i l'administració de la Mancomunitat.  
b) Convocar, presidir i alçar les sessions del Ple, de la Comissió de Govern i de qualssevol altres òrgans municipals.  
c) Dirigir, inspeccionar i impulsar els serveis, obres i activitats de la Mancomunitat.  
d) Ordenar pagaments, rendre comptes i administrar els fons i béns de la Mancomunitat.  
e) Rendre anualment els comptes d'Administració del Patrimoni.  
f) Establir despeses dins els límits de la seua competència.  
g) Ocupar la Direcció de Personal de la Mancomunitat.  
h) Que els tècnics corresponents formulen el projecte anual de pressupost de la Mancomunitat.  
i) Contractar obres, serveis i subministraments, sempre que la seua quantia no excedesca el 5 per cent dels recursos ordinaris del pressupost, ni el 50 per cent del límit general aplicaple a la contractació directa, d'acord amb el procediment legalment establert.  
j) Representar la mancomunitat en tota classe d'actes i negocis jurídics.  
k) Atorgar poders a procuradors per comparèixer a juí i fora de juí.  
l) Visar amb la signatura les certificacions que s'expedesquen dels actes i documents de la Mancomunitat.  
m) Exercir totes les accions que calguen per al bon funcionament dels serveis de la Mancomunitat, i  
n) Totes aquelles que la normativa de règim local atribueix a l'alcalde per al compliment de les atribucions, es a dir, de les competències que té atribuïdes.  
2. El president pot delegar l?exercici de les seues atribucions, excepte la de convocar i presidir les sessions del Ple i de la Comissió de Govern, i les esmentades al apartats a, g i k.  
Article 12. Comissió de Govern.  
1. La Comissió de Govern la integra el president i un nombre de vocals no superior al terç del seu nombre legal, els quals podrà nomenar i separar lliurement. D'aquestes decisions haurà de donar compte al Ple.  
2. Correspon a la Comissió de Govern:  
a) L'assistència al president en l?exercici de les seues atribucions.  
b) Les atribucions que el president o qualsevol altre òrgan municipal li deleguen. No son delegables les atribucions reservades al Ple a l'article 8, apartats a, b, d, f, g, h, i, j, k, l i m.  
Article 13. Règim de sessions del Ple.  
1. El Ple funciona en règim de sessions ordinàries de periocitat establerta o preestablerta i extraordinàries.  
2. El Ple celebra sessió ordinària, com a mínim, una vegada per trimestre; i extraordinària quan així ho decidesca el president o ho sol·licite la quarta part, almenys, del nombre legal de vocals al Ple  
En aquest últim cas la celebració del Ple no podrà demorar-se per més de dos mesos des que fou sol·licitat.  
Article 14. Convocatòria i constitució del Ple.  
1. Les sessions del Ple han de convocar-se, almenys, amb cinc dies hàbils d'antelació. A la citació haurà de constar l'ordre del dia.  
2. El Ple es constitueix vàlidament amb l'assistència d'un ters del número de membres de la mateixa. Tal quòrum deu mantenir-se al llarg de tota la sessió.  
3. En qualsevol cas, es requereix l'assistència del president i del secretari de la Mancomunitat o dels qui legalment els substituesquen.  
Article 15. Sistema d'acords.  
1. Els acords del Ple s'adopten, per regla general, per majoria simple dels membres presents. Hi ha majoria simple quan hi ha més vots afirmatius que negatius.  
2. Cal el vot favorable de la majoria absoluta del nombre legal de membres del Ple per a l'adopció dels acords en les següents matèries:  
a) Proposta de modificació o ampliació dels Estatuts.  
b) Aprovació del pressupost anual de la Mancomunitat.  
c) Aprovació d'ordenances i tarifes de caràcter general que afecten els usuaris dels serveis.  
d) Aprovació de comptes.  
e) Aprovació de la plantilla de la Mancomunitat.  
f) Concertar crèdits.  
g) Acordar la prestació dels serveis contemplats a l'apartat e) del paràraf primer de l'article 3.  
h) Creació, estructura i règim de funcionament de la Comissió de Govern, si escau.  
i) L'assumció del nous serveis previstos a l'apartat e) de l'article 3.  
j) Determinació de la forma de gestió del servei.  
k) Aprovació de quotes extraordinàries.  
Article 16. Del secretari.  
1. La funció pública de Secretaria, comprensiva de la fe pública i assessorament legal preceptiu, i també del control i fiscalització, intervenció de la gestió econòmica-financera i pressupostària, i la comptabilitat, tresoreria i recaptació, seran encomanades, provisionalment i mentre que no siga proveïda aquesta plaça reglamentàriament, a un dels secretaris-interventors dels municipis integrants de la Mancomunitat, elegit pel president.  
Article 17. De la resta del personal.  
1. La resta del personal de la Mancomunitat serà seleccionada pels sistemes d'oposició, concurs i concurs-oposició, respectant, en tot cas, els principis constitucionals de publicitat, mèrit i capacitat.  
2. Fins que no es proveesquen les places convocades, aquestes podran cobrir-se interinament, és a dir provisionalment o amb personal laboral de caràcter temporal, segons les funcions, per les persones que, respectant els principis indicats al paràgraf anterior, siguen oportunament seleccionades.  
3. Les places vacants hauran de traure's a oferta pública d'ocupació en el primer trimestre de cada any.  
4. El nomenament i règim de personal eventual, si escau, serà idèntic al previst per a les corporacions locals per la legislació vigent.  
Article 18. Recursos Econòmics.  
1. La hisenda de la Mancomunitat la constitueixen els següents recursos:  
a) Ingressos de dret privat.  
b) Subvencions i altres ingressos de dret públic.  
c) Taxes per la prestació de serveis o la realització d'activitats de la seua competència.  
d) Contribucions especials per l?execució d'obres o per a l?establiment, ampliació o millora de serveis de la competència de la Mancomunitat.  
e) Els procedent d'operacions de crèdit.  
f) Multes.  
g) Les aportacions dels municipis mancomunats.  
h) Qualsevol altre recurs que les disposicions legals que es dicten en el futur establesquen en favor de les mancomunitats.  
Artículo 19. Ordenances fiscals.  
1. Per a la imposició, exacció, liquidació i combrament dels recursos enumerats a l'article anterior, la Mancomunitat aprovarà ordenances fiscals, corresponents als distints serveis, les quals, una vegada aprovades, tindran força obligatòria en tots els municipis integrants.  
2. Correspondrà als municipis facilitar a la Mancomunitat tota la informació necessària per a la formació de padrons, altes, baixes i tota la resta de modificacions referides als contribuents afectats pels diferents serveis que contribuesquen, es a dir, que constituesquen fins reguladors als articles anteriors.  
3. La Mancomunitat podrà en tot moment i pels seus propis mitjans, comprovar la veracitat i l?exactitud de les dades a què es refereix el número anterior.  
Article 20. Aportacions econòmiques.  
Les aportacions de les Entitats mancomunades podran ser per a cada exercici de la forma següent:  
a) Una quota principal, un funció de l?ús que cada entitat realitze dels serveis que es presten mancomunadament i no directament a l?usuari.  
Per a la determinació d'aquesta quota s'aplicaran les bases o els mòduls següents: nombre d'habitatges, superfície del nucli urbà, metres lineals de carrers, volum d'edificació, base imposable de la contribució territorial urbana, volum dels seus pressupostos, consum realment efectuat, valor hora empleada i qualssevol altres factors que puguen computar-se per raó del servei o la activitat prestada Aquestes bases o mòduls podran aplicar-se aïlladament o conjunta.  
b) Una quota complementària i obligatòria, per atendre les despeses generals de conservació, manutenció i administració, s'utilitzen o no els serveis, en proporció al nombre d'habitants de dret de cada municipi, segons el darrer padró quinquennal.  
En el supòsit que el servei es preste directament a l'usuari, no procedeix l'aplicació dels apartats a) i b).  
c) Una quota extraordinària i obligatòria, per atendre despeses d'aquest caràcter, aprovada pel Ple.  
Article 21. Aportacions econòmiques ordinàries.  
Les aportacions dels municipis a la Mancomunitat tenen la consideració de pagaments obligatoris i preferents per a les Entitats mancomunades.  
Article 22. Formes i terminis dels pagaments.  
1. Les aportacions econòmiques dels municipis es realitzaran en la forma i els terminis que determini el Ple. En cas que algun municipi retarde o es retarde en el pagament de la quota més d'un trimestre, el president requerirà el pagament en el termini de vint dies Trancorregut aquest termini sense haver fet efectiu el dèbit, el president podrà sol·licitar dels òrgans de l'Administració Central, Autonòmica o Provincial la retenció de les quotes pendents, amb càrrec a les quantitats que per qualsevol altre concepte fossen liquidades a favor de l'ajuntament deutor, a fi que les lliure a la Mancomunitat  
2. Aquesta retenció l'hauran d'autoritzar expressament els Ajuntaments mancomunats al moment de l'aprovació d'aquests Estatuts, sempre que s'acompanye el certificat de descobert en cada cas.  
3. El manteniment reiterat en situació de deutor a la Mancomunitat per part d'una entitat local, serà causa suficient per procedir a la seua separació definitiva, i es podran reclamar les quantitats degudes i les despeses derivades d'acord amb els apartats 1 i 2 d'aquest article.  
Per a la separació definitiva seran imprescindibles: acord del Ple de la Mancomunitat per majoria absoluta i ratificació, almenys per igual nombre, de les Entitats mancomunades excepte la que siga objecte de separació.  
Article 23. Pressupost.  
1. La Mancomunitat aprovarà anualment un pressupost, segons el que disposa la legislació de règim local vigent.  
2. El pressupost constitueix l'expressió xifrada, conjunta i sistemàtica de les obligacions que, com a màxim, poden reconèixer, i dels drets amb venciment o que es prevegen realitzar durant el corresponent exercici econòmic.  
3. S'inclouran al pressupost les inversions que es pretenguen realitzar, i també les fonts de finançament.  
Article 24. Patrimoni.  
1. El patrimoni de la Mancomunitat l'integrarà tota classe de béns, drets i accions que legítimament adquiresca, bé en la seua constitució o amb posterioritat. Amb aquest fi haurà de formar-se un inventari d'acord amb el que regulen les disposicions vigents en la matèria.  
La participació de cada entitat mancomunada en aquest patrimoni es fixarà tant inicialment com en endavant en funció dels nombre d'habitants de dret de cada Entitat, segons el darrer padró quinquennal.  
Això no obstant, i ateses les característiques de les aportacions de la Mancomunitat, podran tenir-se en compte altres factors de ponderació.  
Article 25. Durada .  
La Mancomunitat es constitueix per temps indefinit.  
Article 26. Modificació d'Estatuts.  
La modificació dels Estatuts s'acomodarà al mateix procediment i els mateixos requisits que els exigits per a la seua aprovació.  
Article 27. Incorporació de nous membres.  
1. Per a la incorporació a la Mancomunitat d'un nou municipi caldrà:  
a) El vot favorable de la majoria absoluta dels membres de la corporació interessada, i  
b) El vot favorable de la majoria absoluta dels vocals del Ple de la Mancomunitat.  
2. L'aportació inicial dels municipis incorporats a la Mancomunitat amb posterioritat a la seua constitució estarà determinada per l'índex del patrimoni de la Mancomunitat per habitants multiplicat pel nombre d'habitants de dret de l'entitat que sol·licita la inclusió.  
De no existir aquest patrimoni, aportarà la quota que resulte de multiplicar la quantitat a què es refereix l'apartat b) de l'article 19 pel nombre d'habitants de dret del municipi i pel nombre d'anys, el qual no podrà excedir de cinc.  
La quota resultant de la valoració podrà ser exigida al moment de la incorporació de l?entitat local a la Mancomunitat o quedar diferida per al supòsit de la dissolució o, si escau, separació de la Mancomunitat.  
3. També haurà d'aportar totes les despeses que s'originen amb motiu de la seua inclusió a la Mancomunitat.  
Article 28. Separació voluntària.  
Per a la separació voluntària de la Mancomunitat de qualssevol dels municipis que la integren caldrà:  
a) Que ho sol·licite la corporació interessada prèvia acord adoptat per majoria absoluta al Ple d'aquesta.  
b) Que estiga al corrent del pagament de les seues aportacions.  
c) Haurà d'abonar totes les despeses que s'originen amb motiu de la seua separació, i també la part del passiu contret per la Mancomunitat al seu càrrec.  
Article 29. Liquidació per separació.  
1. La separació d'una o vàries corporacions no obligarà el Ple a practicar liquidació de la Mancomunitat, i aquest dret quedarà en suspens fins el dia de la seua dissolució, data en què entrarà o entraran a participar en la part alíquota que li corresponga o els corresponga de la liquidació de béns de la Mancomunitat.  
En el supòsit que l'aportació inicial estigués constituïda per elements del servei, propis de l'ajuntament, la Mancomunitat podrà, a la vista de les circumstàncies concurrents, fer efectiva totalment o parcial la liquidació amb els mateixos elements aportats.  
2. Les corporacions separades tampoc podran alegar dret de propietat dels béns i serveis de la Mancomunitat encara que radique al seu terme municipal.  
Article 30. Dissolució de la Mancomunitat.  
La Mancomunitat es disoldrà per alguna de les següents causes:  
a) Per desaparició del fi perquè fou creada.  
b) Quan així ho acorden el Ple de la Mancomunitat i els Ajuntaments mancomunats, amb el vot favorable de la majoria absoluta legal dels sens membres, i  
c) Perquè la prestació dels serveis objecte d'aquesta la porten a terme l'Estat, la Comunitat Autònoma o la Diputació Provincial, per absorció de les competències municipals respectives.  
Article 31. Procediment de dissolució.  
1. Quan els Ajuntaments mancomunats decidesquen disoldre la Mancomunitat, adoptaran el corresponent acord previ, on manifesten aquest propòsit, per a la validesa del qual caldrà la majoria absoluta dels vots dels membres que legalment els integren. També caldrà l?informe de la Diputació Provincial.  
2. A la vista dels acords municipals, el Ple de la Mancomunitat, en el termini del 30 dies següents a la recepció de la comunicació d'aquests, nomenarà una comissió liquidadora, composta almenys pel president i quatre vocals. s'hi integrarà, per complir les seues funcions assessores, el secretari interventor. Podrà també convocar a les reunions experts determinats, amb la sola finalitat d'escoltar la seua opinió o preparar informe o dictàmens en temes concrets de la seua especialitat.  
3. La Comissió, en un termini no superior a tres mesos, farà un inventari de béns, serveis i drets de la Mancomunitat; xifrarà els seus recursos, càrregues i dèbits; relacionarà el seu personal, i després proposarà al Ple de l?entitat l?oportuna distribució o integració d'aquests als Ajuntaments mancomunats, tenint en compte les mateixes dades que hagen servit per a la formació del patrimoni.  
La proposta, per ser aprovada vàlidament, requerirà el vot favorable de la majoria absoluta dels membres del Ple de l?entitat. Una vegada aprovada, la proposta serà vinculant per als Ajuntaments mancomunats.  
5. En tot cas, verificada la integració del personal a les respectives municipalitats, es respectaran tots els drets de qualsevol ordre o naturalesa que aquest tingués a la Mancomunitat.  
DISPOSICIO ADDICIONAL  
Unica  
Els registres de les diverses Entitats Locals mancomunades tindran la consideració de registres delegats de la Mancomunitat a l'efecte d'entrada, eixida i presentació de documents.  
DISPOSICIONS TRANSITORIES  
Primera  
En el mes següent a l'aprovació definitiva dels Estatuts, les Corporacions mancomunades hauran de designar els representants que els corresponguen, i hauran de comunicar-ne el nom, cognoms, DNI i domicili a la Secretaria de l'Assemblea Constituent.  
Segona  
L'Assemblea Constituent, en igual termini, convocarà tots els representants de les Entitats mancomunades amb l?únic objecte de constituir el Ple i de nomenar el qui serà president de la Mancomunitat; actuarà de secretari qui ho siga de l'ajuntament on es celebre la sessió.  
DISPOSICIO FINAL  
Unica  
En allò no previst per aquests Estatuts, s'aplicarà el que estableix la legislació de les entitats locals.


Còpia Permalink ELI